estimated“), както е определено в УПН за прозрачност, и подробни разяснения за използването на този код особено в случаите, когато насоките относно инвентаризацията на парниковите газове предвиждат методи за оценка на парникови газове;
 б)
 географския обхват на инвентаризацията на парниковите газове и всички разлики между географския обхват съгласно РКООНИК и Парижкото споразумение и този съгласно Регламент (ЕС) 2018/1999.
 Член 13
 Докладване по показатели
 Държавите членки докладват информация относно показателите, посочени в приложение V, част 1, буква д) към Регламент (ЕС) 2018/1999, във формàта, представен в приложение ХI.
 Член 14
 Докладване относно съгласуваността на докладваните емисии с данните от схемата на ЕС за търговия с емисии
 1. Държавите членки докладват информацията, посочена в приложение V, част 1, букви з) към Регламент (ЕС) 2018/1999, като спазват формàта, посочен в приложение ХII към настоящия регламент.
 2. Държавите членки докладват информацията относно резултатите от проверките, посочени в приложение V, част 1, буква и) към Регламент (ЕС) 2018/1999, под формата на текст.
 Член 15
 Докладване относно съгласуваността на докладваните данни за замърсителите на въздуха
 1. Държавите членки докладват информация относно резултатите от проверките, посочени в приложение V, част 1, буква й), подточка i) към Регламент (ЕС) 2018/1999, и относно съгласуваността на данните, посочени в приложение V, част 1, буква б) от Регламент (ЕС) 2018/1999, като уточняват:
 а)
 дали оценките за емисиите на въглероден моноксид (CO), серен диоксид (SO2), азотни оксиди (NOx) и летливи органични съединения в данните от инвентаризациите, представени от държавите членки съгласно Директива (ЕС) 2016/2284 на Европейския парламент и на Съвета, отговарят на съответните оценки за емисиите в инвентаризациите на парниковите газове съгласно Регламент (ЕС) 2018/1999;
 б)
 датите на подаване на докладите съгласно Директива (ЕС) 2016/2284, сравнени с подадените данни от инвентаризацията съгласно Регламент (ЕС) 2018/1999.
 2. Когато в резултат на проверките, посочени в параграф 1, се констатират разлики от повече от +/-5 % между общите емисии, с изключение на земеползването, промените в земеползването и горското стопанство (ЗПЗГС), за определен замърсител на въздуха, докладван съгласно Регламент (ЕС) 2018/1999 и съгласно Директива (ЕС) 2016/2284, съответната държава членка докладва данни за този замърсител на въздуха в съответствие с формàта, определен в приложение XIII към настоящия регламент, в допълнение към текстовата информация по параграф 1 от настоящия член.
 3. Държавите членки могат да докладват само информацията, посочена в параграф 1, ако разликата от повече от +/- 5 %, посочена в параграф 2, произлиза от корекция на грешки в данните или от разлики в географския обхват или в обхвата на прилагане между съответните правни инструменти.
 Член 16
 Докладване относно съгласуваността на докладваните данни за флуорирани парникови газове
 Държавите членки докладват информацията относно резултатите от проверките, посочени в приложение V, част 1, буква й), подточка ii) към Регламент (ЕС) 2018/1999, под формата на текст, като уточняват:
 а)
 направените от държавите членки проверки относно степента на детайлност, масивите от данни и сравнението на предоставените данни;
 б)
 основните резултати от проверките и обяснения за основните несъответствия;
 в)
 това дали данните, събрани от операторите съгласно член 6, параграф 1 от Регламент (ЕС) No 517/2014 на Европейския парламент и на Съвета (10),